recursal/SuperWikiNEXT-32B huggingface dataset:
**เสกสันต์ ชาวทองหลาง** ชื่อเล่น **เสก** เป็นนักฟุตบอลระดับอาชีพจากประเทศไทย เขาได้ทำหน้าที่เป็นผู้เล่นคนสำคัญให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก และไทยลีกดิวิชัน 1

ประวัติ
-------

วันที่ 14 มกราคม พ.ศ. 2555 เสกสันต์ทำหน้าที่ร่วมกับทีมสโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในการแข่งขันไทยพรีเมียร์ลีก โดยในนัดดังกล่าว ทั้งสองทีมเสมอกันที่ 1 ประตูต่อ 1

วันที่ 8 กุมภาพันธ์ พ.ศ. 2557 เสกสันต์ได้เป็นหนึ่งในผู้นำทีมสโมสรฟุตบอลราชนาวีในการแข่งขันนัดอุ่นเครื่องปรีซีซัน เมื่อครั้งที่พบกับสโมสรฟุตบอลอาร์มี่ ยูไนเต็ด ซึ่งทีมของเขาเป็นฝ่ายแพ้ที่ 3 ประตูต่อ 5

วันที่ 22 มีนาคม พ.ศ. 2557 เสกสันต์ทำหน้าที่ร่วมกับทีมสโมสรฟุตบอลราชนาวีในการแข่งขันยามาฮ่าลีกวัน เมื่อครั้งที่พบกับทีมสโมสรฟุตบอลจังหวัดขอนแก่น โดยทีมของเขาเป็นฝ่ายชนะที่ 1 ประตูต่อ 0 ต่อมา วันที่ 6 เมษายน เสกสันต์ได้ทำหน้าที่ร่วมกับทีมดังกล่าวเมื่อพบกับทีมสโมสรฟุตบอลจังหวัดเชียงใหม่ และทีมของเขาเป็นฝ่ายชนะที่ 1 ประตูต่อ 0 แต่แล้วในวันที่ 26 เมษายน เขาไม่ได้เข้าแข่งเมื่อครั้งที่พบกับทีมสโมสรฟุตบอลจังหวัดนครราชสีมา เนื่องด้วยมีการประกาศห้าม และวันที่ 4 พฤษภาคม เขาได้ทำหน้าที่ร่วมทีมสโมสรฟุตบอลราชนาวี เมื่อครั้งที่พบกับทีมสโมสรฟุตบอลร้อยเอ็ด ยูไนเต็ด โดยในนัดดังกล่าว ทั้งสองทีมต่างเสมอกันที่ 2 ประตูต่อ 2 รวมถึงในวันที่ 23 กรกฎาคม เมื่อครั้งที่พบกับทีมสโมสรฟุตบอลจังหวัดตราด ทว่า ทีมราชนาวีของเขาเป็นฝ่ายแพ้ที่ 0 ประตูต่อ 1 ส่วนวันที่ 3 สิงหาคม เขาได้พบกับทีมสโมสรฟุตบอลจังหวัดเชียงใหม่ ที่ซึ่งทีมของเขาเป็นฝ่ายแพ้ที่ 0 ประตูต่อ 1 และในวันที่ 24 สิงหาคม เสกสันต์ยังคงทำหน้าที่เป็นนักฟุตบอลคนสำคัญร่วมทีมสโมสรฟุตบอลราชนาวีเมื่อครั้งที่พบกับสโมสรฟุตบอลร้อยเอ็ด ยูไนเต็ด อย่างไรก็ตาม ทีมของเขาเป็นฝ่ายแพ้ในนัดดังกล่าวที่ 1 ประตูต่อ 2

วันที่ 27 กันยายน พ.ศ. 2557 ในนัดที่พบกับทีมสโมสรฟุตบอลพระนครศรีอยุธยา เสกสันต์ได้รับ 2 ใบเหลือง ส่งผลให้เขาต้องออกจากสนามในนาทีที่ 54 และทีมของเขาเป็นฝ่ายแพ้ที่ 0 ประตูต่อ 2

ในวันที่ 4 ตุลาคม พ.ศ. 2557 เสกสันต์ไม่ได้ลงแข่งเมื่อครั้งที่พบกับสโมสรฟุตบอลจังหวัดอ่างทอง เนื่องด้วยมีการประกาศห้าม รวมไปจนถึงนัดที่พบกับทีมสโมสรฟุตบอลพัทยา ยูไนเต็ด ในวันที่ 18 ตุลาคม

อ้างอิง
-------

1. ↑  3 น้องใหม่ดีกรีแจ่ม / ชมณัฐ - Sport - Manager Online[*ลิงก์เสีย*]
2. ↑  ตะหานน้ำยังแผ่วส่อแววแบ่งแต้มขุนศึก : ข่าวสดออนไลน์[*ลิงก์เสีย*]
3. ↑  'ตะหานน้ำ' โกงความตาย ไล่เจ๊าปลาทูทดเจ็บ 1-1
4. ↑  โกรันแฮตทริกอาร์มี่กระซวกราชนาวี 5-3 อุ่นแข้ง : INN News[*ลิงก์เสีย*]
5. ↑  ตะหานน้ำ *ราชนาวี ทำผลงานได้อย่างยอดเยี่ยม*
6. ↑  ติณภพซัดชัย! ราชนาวีเฉือนเชียงใหม่หวิว 1-0
7. ↑  "บิ๊กแมตช์ด.1 นาวีไร้เสกสันต์ฉะโคราชที่ไม่มีไกรเกียรติ". คลังข้อมูลเก่าเก็บจากแหล่งเดิมเมื่อ 2014-04-26. สืบค้นเมื่อ 2014-11-22.
8. ↑  รายงาน :ราชนาวี เอฟซี 2 - 2 ร้อยเอ็ด ยูไนเต็ด
9. ↑  ทินกรซัดดับซ่าราชนาวี 1-0
10. ↑  มาชูก้าส่องชัย!
11. ↑  กระรอกขาวจ้าวสนาม
12. ↑  'สวาดแคท'เจ๊านำโด่ง 7 แต้ม/'บีบีซียู'ดุ - เดลินิวส์
13. ↑  นาวีขอกู้ฟอร์มเฝ้ารังรอชนอ่างทอง
14. ↑  พรีวิว : ราชนาวี เอฟซี Vs พัทยา ยูไนเต็ด

| * ด
* ค
* ก
ผู้เล่นชุดปัจจุบันของสโมสรฟุตบอลราชนาวี  |
| --- |
| 
* 2 นพคุณ
* 4 ภีมวิชช์
* 7 ชวัลวัฒน์
* 8 สุรศักดิ์
* 9 ชอย
* 11 ศิริชัย
* 13 ภานุวัฒน์
* 14 ภัคพล
* 16 อาทิตย์
* 17 ฮาน
* 20 กิตติพล
* 21 สุรัตน์
* 24 พิทยา
* 26 โดบาเล
* 28 สหรัฐ
* 31 ชณธวัฒน์
* 34 วัชรินทร์
* หัวหน้าผู้ฝึกสอน: กรณ์ภพ

 |
**วัดเจ้าจันทร์** เป็นโบราณสถานร้างตั้งอยู่ในเมืองเชลียง ตำบลศรีสัชนาลัย อำเภอศรีสัชนาลัย จังหวัดสุโขทัย

ประวัติ
-------

ไม่ปรากฏหลักฐานการสร้าง แต่จากการใช้ศิลาแลงเป็นวัสดุหลักสามารถเทียบได้กับศาสนสถานของพระเจ้าชัยวรมันที่ 7 จึงเชื่อว่าคงสร้างในสมัยนี้

วัดเจ้าจันทร์ปรากฏอยู่ในหนังสือพระราชนิพนธ์ *เที่ยวเมืองพระร่วง* ของพระบาทสมเด็จพระมงกุฎเกล้าเจ้าอยู่หัว ความว่า 

"ที่ทางทิศเดียวกับวัดมหาธาตุมีอยู่แห่งหนึ่ง ซึ่งชาวบ้านเรียกว่าวัดเจ้าจันทร์ ทางเข้าไปต้องผ่านสวนกล้วยของราษฎร ในที่วัดนั้นมีเป็นปรางค์ฐาน ๓ วาสี่เหลี่ยม สูงประมาณ ๖ วา มีประตูเข้าไปในปรางค์นั้นได้ พอแลเห็นข้าพเจ้าก็ได้ร้องว่าเป็นเทวสถานหรือโบสถ์พราหมณ์ รูปปรางค์เป็นพยานอยู่ชัด คือเป็นทำนองเดียวกับวัดศรีสวาย หรือวัดพระพายหลวงเมืองสุโขทัย ครั้นเที่ยวคุ้ยค้นดูในกองศิลาอิฐปูนที่พังอยู่ ก็เผอิญพบเศียรพระอิศวรทิ้งเศียรหนึ่ง ทำด้วยศิลา มีอุนาโลมอยู่เป็นพยานด้วย"

โบราณสถานและโบราณวัตถุ
----------------------

สิ่งก่อสร้างสำคัญคือ ปรางค์ประธานศิลปะขอมก่อด้วยก้อนศิลาแลงขนาดใหญ่และมีปูนฉาบประดับตกแต่งผิว ที่เรือนธาตุมีซุ้มประกอบทั้งสี่ด้าน มีประตูทางเข้าด้านหน้าทางทิศตะวันออกเพียงทางเดียวด้านหน้ามีห้องสำหรับประดิษฐานรูปเคารพ ด้านอื่นเป็นประตูหลอก ชุดเครื่องบนของปราสาทสอบคล้ายรูปพุ่มและมีกลศประดับเป็นเครื่องยอด

ต่อมาในสมัยสุโขทัย ศาสนสถานแห่งนี้ได้รับการปรับเปลี่ยนให้เป็นวัดพุทธ มีการถมบริเวณโดยรอบของฐานปราสาท ทำให้ฐานชุดบัวคว่ำบัวหงายจมอยู่ใต้ดิน แล้วสร้างวิหารศิลาแลงขึ้นที่ด้านหน้าของปรางค์ปราสาทพร้อมกับมณฑปศิลาแลงสำหรับประดิษฐานพระอัฎฐารสขึ้นทางทิศเหนือของปรางค์ ในมณฑปมีโกลนศิลาแลงพระพุทธรูปยืนพระหัตถ์แนบลำพระองค์ 1 องค์

ต่อมากรมศิลปากรได้ขุดพบพระพิมพ์ทำด้วยชิน ทรงเครื่องแบบกษัตริย์ และในชั้นลึกลงไปขุดพบโบราณวัตถุสมัยทวารวดี เครื่องถ้วยหริภุญไชย ลูกปัดแก้ว และชิ้นส่วนโครงกระดูกคน

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **วัดเจ้าจันทร์**

1. ↑  "วัดเจ้าจันทร์". อุทยานประวัติศาสตร์ ศรีสัชนาลัย สุโขทัย.
2. ↑  "วัดเจ้าจันทร์". กระทรวงการท่องเที่ยวและกีฬา.
3. ↑  "ปราสาทวัดเจ้าจันทร์". ศิลปกรรมในเอเชียตะวันออกเฉียงใต้.

| * ด
* ค
* ก
อุทยานประวัติศาสตร์ศรีสัชนาลัย |
| --- |
| ในกำแพงเมือง | 
* วัดเจดีย์เจ็ดแถว
* วัดสวนแก้วอุทยานใหญ่
* วัดนางพญา
* หลักเมือง
* วัดสวนแก้วอุทยานน้อย
* พระราชวัง
* วัดเขาพนมเพลิง
* วัดเขาสุวรรณคีรี
* วัดช้างล้อม
* ประตูดอนแหลม
* ประตูรามณรงค์
* ประตูผี
* ประตูสามเกิด (ชนะสงคราม)
* ประตูเตาหม้อ
* ประตูไชยพฤกษ์

 | วัดช้างล้อม |
| เมืองเชลียง | 
* วัดพระศรีรัตนมหาธาตุเชลียง (วัดพระปรางค์)
* วัดชมชื่น
* วัดเจ้าจันทร์
* วัดโคกสิงคาราม
* กุฏิพระร่วง
* วัดน้อยจำปี

 |
| นอกกำแพงเมือง | 
* วัดเขาอินทร์
* วัดเขาพระศรี
* วัดเขารังแร้ง
* วัดพญาดำ
* วัดสระปทุม
* วัดพรหมสี่หน้า
* วัดราหู
* วัดสระไข่น้ำ
* วัดยายตา
* วัดเขาใหญ่
* วัดเจดีย์เจ็ดยอด
* วัดเจดีย์เอน
* วัดเขาแก้ว
* วัดกุฎีราย
* วัดหัวโขน
* วัดกูบ
* วัดเขาพระบาท
* วัดป่าแก้ว
* วัดร้าง
* วัดน้อย
* แก่งหลวง
* บ่อแก้ว
* บ่อทอง
* ถนนพระร่วง
* เตาทุเรียงป่ายาง
* เตาทุเรียงเกาะน้อย

 |
**วัดชมชื่น** เป็นโบราณสถานร้างตั้งอยู่ริมแม่น้ำยม นอกเมืองโบราณศรีสัชนาลัย อุทยานประวัติศาสตร์ศรีสัชนาลัย ในตำบลศรีสัชนาลัย อำเภอศรีสัชนาลัย จังหวัดสุโขทัย กรมศิลปากร ประกาศกำหนดจำนวนโบราณสถานระดับชาติ โดยประกาศในราชกิจจานุเบกษา เล่ม 52 ลงวันที่ 8 มีนาคม พ.ศ. 2478 หน้า 3701

โบราณสถานและโบราณวัตถุ
----------------------

จากการขุดค้นทางโบราณคดี พบหลักฐานการตั้งถิ่นฐานบริเวณวัดชมชื่นมาตั้งแต่สมัยก่อนประวัติศาสตร์ตอนปลาย (ราวพุทธศตวรรษที่ 9) หลักฐานสำคัญที่พบได้แก่ เศษภาชนะดินเผาเนื้อหยาบ ขึ้นรูปด้วยมือ คุณภาพต่ำ 

หลักฐานมาพบมากขึ้นในสมัยกึ่งก่อนประวัติศาสตร์ถึงสมัยทวารวดี (พุทธศตวรรษที่ 10–16) โดยขุดค้นพบโครงกระดูกมนุษย์ จำนวน 15 โครง

สมัยวัฒนธรรมร่วมแบบเขมรถึงสมัยสุโขทัยตอนต้น กำหนดอายุราวพุทธศตวรรษที่ 17–18 พบหลักฐานเป็นกลุ่มซากโบราณสถานอิฐจำนวน 3 หลัง ชิ้นส่วนกี๋ท่อดินเผา เศษภาชนะดินเผาเนื้อแกร่งไม่เคลือบ เศษภาชนะดินเผาเนื้อแกร่งเคลือบเขียวและกระดูกสัตว์ 

สมัยวัฒนธรรมสุโขทัยถึงสมัยอยุธยา กำหนดอายุได้ราวพุทธศตวรรษที่ 19–21 ประกอบด้วยเจดีย์และวิหารที่สร้างขึ้นราวพุทธศตวรรษ 19–20 และได้รับการบูรณะในราวพุทธศตวรรษที่ 21 เจดีย์ทรงกลมก่อด้วยศิลาแลง วิหารตั้งอยู่ด้านหน้าเจดีย์ประธานก่อด้วยศิลาแลงขนาด 6 ห้อง มีมุขยื่นออกมาด้านหน้า ด้านหลังวิหารเชื่อมต่อกับมณฑป คล้ายเป็นห้องทึบอยู่ท้ายวิหาร หลังคาใช้ศิลาแลงก่อเหลื่อมเข้าหากันเป็นรูปจั่วแหลม

สมัยวัฒนธรรมอยุธยาถึงสมัยรัตนโกสินทร์ โบราณวัตถุที่พบส่วนมากเป็นกลุ่มเศษกระเบื้องดินเผาและเศษภาชนะเนื้อกระเบื้องประเภทเครื่องถ้วยจีนสมัยราชวงศ์หมิงถึงชิง ยังพบเหรียญสตางค์และเหรียญบาทปะปนอยู่ในชั้นดิน

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **วัดชมชื่น**

1. ↑  "โครงกระดูกมนุษย์จากวัดชมชื่น : หลักฐานของคนก่อนสุโขทัย". พิพิธภัณฑสถานแห่งชาติ ราชบุรี.
2. ↑  "โบราณสถานวัดชมชื่น". การท่องเที่ยวแห่งประเทศไทย (ททท.).
3. ↑  "อาคารอนุรักษ์หลุมขุดค้นวัดชมชื่น". ฐานข้อมูลแหล่งโบราณคดีที่สำคัญในประเทศไทย.

| * ด
* ค
* ก
อุทยานประวัติศาสตร์ศรีสัชนาลัย |
| --- |
| ในกำแพงเมือง | 
* วัดเจดีย์เจ็ดแถว
* วัดสวนแก้วอุทยานใหญ่
* วัดนางพญา
* หลักเมือง
* วัดสวนแก้วอุทยานน้อย
* พระราชวัง
* วัดเขาพนมเพลิง
* วัดเขาสุวรรณคีรี
* วัดช้างล้อม
* ประตูดอนแหลม
* ประตูรามณรงค์
* ประตูผี
* ประตูสามเกิด (ชนะสงคราม)
* ประตูเตาหม้อ
* ประตูไชยพฤกษ์

 | วัดช้างล้อม |
| เมืองเชลียง | 
* วัดพระศรีรัตนมหาธาตุเชลียง (วัดพระปรางค์)
* วัดชมชื่น
* วัดเจ้าจันทร์
* วัดโคกสิงคาราม
* กุฏิพระร่วง
* วัดน้อยจำปี

 |
| นอกกำแพงเมือง | 
* วัดเขาอินทร์
* วัดเขาพระศรี
* วัดเขารังแร้ง
* วัดพญาดำ
* วัดสระปทุม
* วัดพรหมสี่หน้า
* วัดราหู
* วัดสระไข่น้ำ
* วัดยายตา
* วัดเขาใหญ่
* วัดเจดีย์เจ็ดยอด
* วัดเจดีย์เอน
* วัดเขาแก้ว
* วัดกุฎีราย
* วัดหัวโขน
* วัดกูบ
* วัดเขาพระบาท
* วัดป่าแก้ว
* วัดร้าง
* วัดน้อย
* แก่งหลวง
* บ่อแก้ว
* บ่อทอง
* ถนนพระร่วง
* เตาทุเรียงป่ายาง
* เตาทุเรียงเกาะน้อย

 |
"**Mr. Natural**" เป็นเพลงของวงบีจีส์ซึ่งเขียนโดย Barry และ Robin Gibb ในเดือนมีนาคม 1974 เผยแพร่แบบเพลงเดี่ยวแผ่นแรกของวงซึ่งตามมาด้วย อัลบั้มซึ่งมีชื่อเหมือนกัน ในปี 1974 หลังมีเพลงโฟล์กร็อก "It Doesn't Matter Much to Me" อำนวยการผลิตโดย Arif Mardin.

เบื้องหลัง
----------

หลังจากที่วงบันทึกเสียงเพลง "It Doesn't Matter Much to Me" และ "Voices" เมื่อ 4 มกราคมที่ IBC Studios กรุงลอนดอนแล้ว วงบันทึกเสียงเพลงอีกสองเพลงซึ่งรวมถึงเพลงนี้และ "Had a Lot of Love Last Night" ในวันที่ 8 มกราคมที่ Command Studios ที่กรุงลอนดอนเช่นกัน เพลงนี้ถูกเลือกเป็นเพลงเดี่ยวเพลงแรกที่เผยแพร่สู่สาธารณะ ซึ่งกลายเป็นเพลงแรกในอัลบั้มในภายหลังอีกด้วย

การเผยแพร่
----------

อัลบั้มนี้เผยแพร่สู่สาธารณะในช่วงที่วงบีจีส์เพิ่งทำอัลบั้ม*A Kick In The Head Is Worth Eight In The Pants* ซึ่งถูกปฏิเสธการเผยแพร่จาก Robert Stigwood ผู้จัดการของพวกเขา 

"Mr. Natural" อยู่ในอันดับรั้งท้ายของ Billboard Hot 100 ในลำดับที่ 93 และ 11 ในประเทศออสเตรเลีย

ภาพยนตร์เพลงส่งเสริมอัลบั้มนี้บันทึกในรูปแบบขาว-ดำ และออกอากาศในโทรทัศน์ 1962 สถานี เป็นบันทึกคอนเสิร์ต *Mr. Natural* ทัวร์ในวันที่ 25 กุมภาพันธ์ 1974 ที่ *The Mike Douglas Show* เมลเบิร์น ประเทศออสเตรเลีย ซึ่งยังคงอยู่จนถึงปัจจุบัน โดยมีสมาชิกอย่าง Alan Kendall, Dennis Bryon และ Geoff Westley เล่นเบื้องหลัง

ศิลปิน
------

* Robin Gibb — นักร้องนำ (ท่อนแรกและคอรัส)
* Barry Gibb — นักร้องนำ (ท่อนถัดมา), กีตาร์อคูสติก
* Maurice Gibb — กีตาร์เบส
* Alan Kendall — กีตาร์ไฟฟ้า
* Dennis Bryon — กลองดรัม
* Geoff Westley — เปียโนและคีย์บอร์ด

อ้างอิง
-------

1. ↑  Brennan, Joseph. "Gibb Songs: 1974". สืบค้นเมื่อ 6 มกราคม 2557. `{{cite web}}`: ตรวจสอบค่าวันที่ใน: `|accessdate=` (help)
2. ↑  "Bee Gees - Mr. Natural (Live)". You Tube. สืบค้นเมื่อ 6 มกราคม 2014.

[[หมวดหมู่::1974 singles]]
[[หมวดหมู่::1974 songs]]
[[หมวดหมู่::Bee Gees songs]]
[[หมวดหมู่::Songs written by Barry Gibb]]
[[หมวดหมู่::Songs written by Maurice Gibb]]
[[หมวดหมู่::Songs written by Robin Gibb]]
[[หมวดหมู่::Song recordings produced by Arif Mardin]]
[[หมวดหมู่::RSO Records singles]]
**ระเด่น รารา นิเกอ รัตนาดิลลา กุสนาดี** (อินโดนีเซีย: *Raden Rara Nike Ratnadilla Kusnadi*) (27 ธันวาคม พ.ศ. 2518 – 19 มีนาคม พ.ศ. 2538) หรือ นิเกอ อาร์ดิลลา (อินโดนีเซีย: *Nike Ardilla*) เป็นนักร้อง นักแสดง และนางแบบชาวอินโดนีเซีย

ประวัติ
-------

นิเกอ อาร์ดิลลา เกิดเมื่อวันที่ 27 ธันวาคม พ.ศ. 2518 ที่เมืองบันดุง ประเทศอินโดนีเซีย นิเกอ เกิดมาในครอบครัวชาวซุนดา เธอมีเชื้อสายดัตช์และเยอรมันอีกด้วย ปู่ของเธอเคยเป็นนักร้องของวงกาเมลัน หรือวงเครื่องฆ้องอินโดนีเซีย โดยเธอเริ่มฉายแววศิลปินเมื่ออายุ 5 ปี ในช่วงวัยเด็กนั้น เธอเข้าร่วมแข่งร้องเพลงหลายรายการและก็ได้คว้ารางวัลมาหลายรายปี เมื่อ 10 ปี จึงได้เริ่มเซ็นสัญญากับสมาคมศิลปินอินโดนีเซีย โดยช่วงเวลานั้น เธอเริ่มต้นอาชีพด้วยการร้องเพลงเปิดให้กับศิลปินรุ่นพี่ และมักร้องเพลงโคฟเวอร์เพลงฝรั่งเป็นส่วนใหญ่ โดยใช้ชื่อว่า นิเกอ อัสตินา ต่อมา นิเกอ ได้ออกซิงเกิ้ลเป็นของตัวเอง "ลูปา ดิริ" (Lupa Diri) ต่อมาได้อัดอัลบั้มเพลง แต่ทว่าไม่ได้จำหน่ายเพราะตัวเธอยังอายุน้อยเกินไป

ต่อมา นิเกอ ได้เล่นหนังเป็นเรื่องแรกชื่อว่า "กาดิส โฟโต้ โมเดล" (Gadis Foto Model) รวมถึงได้ร้องเพลงประกอบหนังด้วยคือ OST Gadis Foto Model ต่อมา นิเกอ ได้เซ็นสัญญากับ Q Records Project โดยได้ออกอัลบั้มชื่อว่า ซะเบอร์กัส ซินาร์ พร้อมทั้งได้เปลี่ยนชื่อการแสดงเป็น นิเกอ อาร์ดิลลา หลังจากนั้นคือช่วงเวลาที่รุ่งเรืองของนิเกอ เธอได้เข้ามาแทนที่ดาราและนักร้องรุ่นพี่ รับงานร้องเพลงถ่ายแบบทั่วประเทศโดยแทบไม่มีวันว่างเลย อัลบั้มทีทำให้เธอโด่งดังสุดขีดก็คือ บินตัง เกอะฮิดุปัน (ดาวแห่งชีวิต) ที่ออกจำหน่ายในปี พ.ศ. 2533 ซึ่งทำยอดขายถึง 2 ล้านตลับ นอกจากนี้ เธอยังได้รับเลือกให้เป็นโมเดลคนโปรดของนิตยสาร Gadis ทั้งยังมีผลงานมากมายทั้งในวงการเพลง หนังละคร และถ่ายแบบต่างๆ

เสียชีวิต
---------

ช่วงเช้าของวันที่ 19 มีนาคม 1995 นิเกอประสบอุบัติเหตุรถชนกับคอนกรีตถนน เสียชีวิตในที่เกิดเหตุทันที มีเสียงวิจารณ์แง่ลบถึงสาเหตุของอุบัติเหตุว่าเธอดื่มสุรา อย่างไรก็ตาม มีคนบอกว่าเธอไม่เคยดื่มสุรา และเธอเองก็ดื่มแต่น้ำส้มเพียงเท่านั้น โดยอะตุน ผู้ที่นั่งรถไปกับนิเกอด้วยบอกว่า นิเกอพยายามขับรถแซงรถที่อยู่ข้างหน้า แต่เร็วเกินไปจนทำให้รถเกิดเสียหลักและเกิดอุบัติเหตุดังกล่าว ข่าวการเสียชีวิตของนิเกอ โด่งดังและเกิดความโศกเศร้าไปทั่วประเทศอินโดนีเซีย ศพของเธอถูกฝังภายในวันเดียวกันตามประเพณีของอิสลาม ในภายหลัง มีการนำเอาอัลบั้มของนิเกอมาออกจำหน่ายย้อนหลังจากที่เธอเสียชีวิต

จอร์จ ควิน (George Quinn) คณบดีแห่งคณะเอเชียศึกษา มหาวิทยาลัยแห่งชาติออสเตรเลีย กล่าวไว้ว่า สุสานของเธอเป็นสุสานที่มีผู้เคารพพอๆ กับนักบุญชวา โดยเมื่อเทียบกับการท่องเที่ยวแสวงบุญตามธรรมเนียมชาวชวาแล้วนั้น จอร์จ กล่าวว่า นิเกอเป็นคนเดียวในยุควัฒนธรรมนิยมที่ได้รับเกียรติเช่นนั้น แฟนคลับจำนวนนับพันคนหรือมากกว่านั้น มักจะมารวมตัวกัน ณ หลุมศพของเธอในวันเกิดและวันที่เธอเสียชีวิต ณ เมืองบันดุง นอกจากนี้ ยังมีภัตตาคารและแกลอรี่ในสุลาเวสี ที่ใช้ชื่อเธอและรวบรวมสิ่งของของเธอมาทำเป็นร้านอาหาร ทั้งยังมีพิพิธภัณฑ์ของเธอในเมืองบันดุง และโปสเตอร์ของเธอปรากฏอยู่ทั่วประเทศจนถึงทุกวันนี้

ชีวิตส่วนตัว
------------

ไอดอลของเธอคือ มาริลิน มอนโร และเธอยังเป็นผู้หญิงที่ชื่นชอบเพลงร็อกและเมทัลเป็นพิเศษ ดาราคนโปรดคือ จอห์นนี เดปป์ คีอานู รีฟ และจูเลีย โรเบิร์ตส์ นักร้องโปรดคือ เอ็ดดี้ เวดเดอร์ นักร้องนำวงเพิร์ลแจม อาหารที่ชอบคือ บะหมี่ และลูกเนียงทอด ภาพยนตร์ที่ชอบดูก็คือ หนังของดิสนีย์
**พระราชญาณโสภณ วิ.** ( จรัส เขมจารี ) หรือ **หลวงปู่ห้วย เขมจารี** มีนามเดิมว่า จรัส ศรีสุข เกิดเมื่อวันจันทร์ที่ 8 สิงหาคม พ.ศ. 2470 ที่บ้านเมืองจันทร์ ตำบลเมืองจันทร์ อำเภอเมืองจันทร์ จังหวัดศรีสะเกษ บิดาชื่อนายมา ศรีสุข มารดาชื่อนางผุย ศรีสุข ท่านเป็นบุตรคนโตในจำนวนพี่น้อง 7 คน ได้เข้าเรียนระดับประถมศึกษาที่โรงเรียนวัดบ้านเมืองจันทร์ อำเภอเมืองจันทร์ จังหวัดศรีสะเกษ จบชั้น ป.3 เพราะมีสอนเท่านั้นในขณะนั้น อายุได้ 17 ปี จึงได้เข้าบรรพชาเป็นสามเณรเมื่อปี พ.ศ. 2487 ณ วัดหลวงสุมังคลาราม เพื่อศึกษาพระธรรมวินัยจนกระทั่งสอบได้นักธรรมชั้นตรี ต่อมาได้อุปสมบทในปี พ.ศ. 2491 ณ พัทธสีมาวัดหลวงสุมังคลาราม ตำบลเมืองใต้ อำเภอเมือง จังหวัดศรีสะเกษ โดยมีพระครูสิริสารคุณ (ศรี ฐิตธมฺโม) เป็นพระอุปัชฌาย์ พระมหาธวัช วิมโล เป็นพระกรรมวาจารย์ พระมหาหน่วย ขันติโก เป็นพระอนุสาวนาจารย์ ได้รับนามฉายาว่า *" เขมจารี "* เมื่ออุปสมบทแล้วได้ศึกษาพระปริยัติธรรม สอบได้นักธรรมชั้นเอกในปี พ.ศ. 2498 ณ สำนักเรียนวัดหลวงสุมังคลาราม ตำบลเมืองใต้ อำเภอเมือง จังหวัดศรีสะเกษ และศึกษาแผนกบาลีสำนักเรียนวัดประชารังสรรค์ และสอบได้เปรียญธรรม 3 ประโยค ในปีพ.ศ. 2515 สังกัดสำนักศาสนศึกษาวัดประชารังสรรค์ อำเภอห้วยทับทัน จังหวัดศรีสะเกษ

หลวงปู่ห้วย เป็นพระที่มีวัตรปฏิบัติเคร่งครัดในพระธรรมวินัย ในปีพ.ศ. 2498 หลวงพ่อได้รับแต่งตั้งเป็นเจ้าอาวาสวัดประชารังสรรค์ อำเภอห้วยทับทัน จังหวัดศรีสะเกษ หลวงปู่ห้วย ได้อบรมสั่งสอนประชาชนและพระภิกษุสามเณรในปกครองด้วยความเมตตาเป็นที่ตั้ง ท่านจึงมีสัทธิวิหาริก และอันเตวาสิกมากมาย ประกอบกับท่านวางตนเรียบง่ายสมถะ ชอบความสันโดษตามแบบศากยบุตร จึงเป็นที่เคารพเลื่อมใสศรัทธาของเหล่าประชาชนที่ได้พบเห็น

อ้างอิง
-------

1. ↑  "พระราชญาณโสภณ วิ. (จรัส เขมจารี ป.ธ.๓)".
2. ↑  "พระราชญาณโสภณ (หลวงปู่ห้วย เขมจารี) พระผู้มีวาจาสิทธิ์'แห่งห้วยทับทัน".
"**เยส!**" (ญี่ปุ่น: イエス; โรมาจิ: *Iesu*; ทับศัพท์: YES!) เป็นซิงเกิลที่ 20 ของวงเอ็กซ์ไซล์ วางจำหน่ายจำหน่ายเมื่อวันที่ 1 มีนาคม พ.ศ. 2549 เป็นเพลงที่ 3 ของเอ็กซ์ไซล์ที่เปิดตัวในอันดับที่ 1 ออริกอนชาร์ต

หลังจากประสบความสำเร็จจากซิงเกิลที่แล้วอย่าง "ทาดะ...อาอิทาคุเทะ" เมื่อปลายปี ค.ศ. 2005 และเป็นซิงเกิลสุดท้ายของ SHUN ในฐานะหนึ่งในนักร้องนำวงเอ็กซ์ไซล์ก่อนที่จะลาออกจากวงไปในวันที่ 29 มีนาคม พ.ศ. 2549 หลังจากอัลบั้มที่ 4 "ASIA" และดีวีดีคอนเสิร์ต "EXILE@LIVE TOUR 2005 PERFECT LIVE~ASIA~" วางจำหน่าย

เพลง "YES!" เป็นเพลงประกอบการถ่ายทอดสดการแข่งขันฟุตบอลอาชีพประจำเดือนกุมภาพันธ์ ค.ศ. 2006 และรายการ "MUSIC FIGHTER" ประจำเดือนมีนาคม ค.ศ. 2006 ทางช่องนิปปอนทีวี และเป็นเพลงประกอบโฆษณาไวท์เทนนิ่งโลชั่นของนีเวีย

รายชื่อเพลง
-----------

1. YES!
2. YES!(Instrumental)

มิวสิกวีดีโอ
------------

1. YES! (Music Clip)

ชาร์ต
-----

ชาร์ตออริกอน (ในญี่ปุ่น)

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 1 มีนาคม 2006 | Oricon Daily Charts | #**1** |  |  |  |
| 1 มีนาคม 2006 | Oricon Weekly Charts | #**1** | 65,845 | 92,622 | 7 สัปดาห์ |
| 1 มีนาคม 2006 | Oricon Monthly Charts |  |  | 92,622 |  |
| 1 มีนาคม 2006 | Oricon Yearly Charts |  |  | 92,622 |  |
|
**นกกีวีสีน้ำตาล** หรือ **นกกีวีสีน้ำตาลใต้** หรือ **นกกีวีธรรมดา** (อังกฤษ: Brown kiwi, Southern brown kiwi, Common kiwi; ชื่อวิทยาศาสตร์: *Apteryx australis*) เป็นนกกีวีชนิดหนึ่ง จัดเป็นนกกีวีชนิดที่รู้จักกันมากที่สุด

มีรูปร่างลักษณะทั่วไปเหมือนกับนกกีวีสีน้ำตาลเกาะเหนือ (*A. mantelli*) ที่ถูกแยกชนิดกันชัดเจนเมื่อปี ค.ศ. 2000 คือ มีขนปกปุยปกคลุมลำตัวสีน้ำตาล จะงอยปากแหลมยาว ปีกมีขนาดสั้นซ่อนอยู่ภายใต้ขนที่หนา พบกระจายพันธุ์เฉพาะเกาะใต้ของนิวซีแลนด์ ตั้งแต่บริเวณทิศใต้จนถึงทิศตะวันตก และยังสามารถพบได้ในพื้นที่ที่ราบสูง โดยแบ่งออกได้เป็น 2 ชนิดย่อย คือ

* *A. a. australis* เป็นชนิดที่พบได้ทั่วไป
* *A. a. lawryi* พบกระจายพันธุ์ในพื้นที่ห่างไกลของทิศตะวันตกเฉียงใต้ของเกาะใต้ แถบฟยอร์ดแลนด์ มีความสูง 40 เซนติเมตร

นกกีวีสีน้ำตาล เป็นนกที่มีอายุขัยได้ถึง 30 ปี และเป็นนกที่มีขนาดของไข่ใหญ่ที่สุดในบรรดานกทั้งหมดเมื่อกับขนาดลำตัว ไข่ของนกกีวีมีขนาดใหญ่กว่าไข่ไก่ถึง 6 เท่า มีน้ำหนักถึง 1 ปอนด์ และเมื่อตัวเมียตั้งท้อง ไข่ในช่องท้องเมื่อมีการพัฒนาจะค่อย ๆ ใหญ่ขึ้นเรื่อย ๆ จนกระทั่งดันอวัยวะภายในของนกตัวเมียจนทิ่มกับกระดูก และท้องโย้จนแทบติดกับพื้นดิน ซึ่งนกตัวเมียจะได้รับความเจ็บปวดมาก จนบางครั้งต้องลงไปแช่ตัวในน้ำ ตัวเมียใช้ระยะเวลาการตั้งท้องนานเพียง 2 สัปดาห์ โดยวางไข่ครั้งละ 1 ฟอง ซึ่งตัวผู้จะทำหน้าที่เป็นผู้ฟัก โดยใช้ระยะเวลานานกว่า 80 วัน หรือ 3 เดือน เท่ากับการตั้งท้องของสัตว์เลี้ยงลูกด้วยนมขนาดเท่ากันโดยเฉลี่ย ลูกนกเมื่อฟักออกมา ยังไม่ต้องกินอาหาร เนื่องจากมีถุงไข่แดงติดกับตัวมาด้วย ลูกนกกีวีเมื่อฟักออกมาจะมีขนปกคลุมทั้งตัวแตกต่างจากนกจำพวกอื่นอย่างชัดเจน นกกีวีตัวเมียหนึ่งตัวจึงสามารถมีลูกได้ทั้งหมด 30 ตัวตลอดอายุขัย และตัวผู้ขณะที่ฟักไข่ ในบางครั้งที่ต้องออกหาอาหาร ไข่จะไม่ได้รับความอบอุ่น ความหนาวเย็นของอากาศจะซึมแทรกเข้าไปในไข่ ซึ่งอุณหภูมิแบบนี้จะส่งผลต่อพัฒนาการของตัวอ่อนที่อยู่ภายใน แต่สำหรับนกกีวีสีน้ำตาลแล้ว ช่วงเวลานั้นตัวอ่อนจะหยุดพัฒนาการได้นานราว 1 ชั่วโมง

นอกจากนี้แล้ว อุณหภูมิโดยปกติในร่างกายของนกกีวีสีน้ำตาลจะอยู่ที่ 7 องศาฟาเรนไฮน์ นับว่าต่ำที่สุดในบรรรดานกทั้งหมด เนื่องจากต้องการเก็บความอบอุ่นไว้ในร่างกาย เมื่อต้องอาศัยอยู่ในป่าที่มีความหนาวเย็น

นกกีวีสีน้ำตาล เป็นสัตว์ขี้ตื่น ขี้อาย มักชอบหลบตัวในพุ่มไม้ อันเป็นสัญชาตญาณที่ตกทอดมาในพันธุกรรมตั้งแต่ยุคก่อนประวัติศาสตร์เพื่อหลบหนีสัตว์นักล่าหรือสัตว์กินเนื้อ เช่น สโทธ ซึ่งเป็นชนิดพันธุ์ต่างถิ่น อันเป็นภัยคุกคาม นกกีวีสีน้ำตาลอาศัยอยู่ในโพรงที่ขุดขึ้นบนพื้นดิน และมีการป้องกันตัวด้วยการกระโดดถีบด้วยอุ้งตีน

รูปภาพ
------

* โครงกระดูกนกกีวีสีน้ำตาลโครงกระดูกนกกีวีสีน้ำตาล
* ภาพนกกีวีสีน้ำตาลและไข่ (ค.ศ. 1913)ภาพนกกีวีสีน้ำตาลและไข่ (ค.ศ. 1913)
* วีดีโอคลิปนกกีวีสีน้ำตาลชนิดย่อย *A. a. lawryi*

อ้างอิง
-------

1. ↑  BirdLife International (2012). "*Apteryx australis*". *IUCN Red List of Threatened Species. Version 2012.1*. สืบค้นเมื่อ 16 July 2012.
2. 1 2  จาก itis.gov
3. 1 2  Davies, S.J.J.F. (2003). "*Kiwis*". In Hutchins, Michael. Kiwis. **8 Birds I Tinamous and Ratites to Hoatzins** (2 ed.). Farmington Hills, MI: Gale Group. pp. 89–92. ISBN 0-7876-5784-0.
4. 1 2  *New Zealand ดินแดนแห่งนก*, "Mutant Planet", ทางแอนิมอลแพลนเน็ต. สารคดีทางทรูวิชั่นส์: เสาร์ที่ 22 ธันวาคม 2555

วิกิมีเดียคอมมอนส์มีสื่อที่เกี่ยวข้องกับ ***Apteryx australis***

แหล่งข้อมูลอื่น
---------------

 ข้อมูลที่เกี่ยวข้องกับ Apteryx australis ที่วิกิสปีชีส์
**ปลาฉลามแม่น้ำฟันหอก** หรือ **ปลาฉลามฟันหอก** (อังกฤษ: Speartooth shark; ชื่อวิทยาศาสตร์: *Glyphis glyphis*) เป็นปลาฉลามชนิดหนึ่ง จำพวกปลาฉลามแม่น้ำ จัดอยู่ในวงศ์ปลาฉลามครีบดำ (Carcharhinidae)

ปลาฉลามแม่น้ำฟันหอก เป็นปลาฉลามที่อาศัยอยู่ตามชายฝั่งทะเลแถบป่าชายเลนทางตอนเหนือของออสเตรเลีย, นิวกินี และบอร์เนียว โดยสามารถปรับตัวอาศัยให้อยู่ในน้ำจืดสนิทหรือน้ำกร่อยได้ มีรูปร่างเพรียวยาวสีเทา มีครีบหลังชิ้นที่ 2 ที่มีขนาดใหญ่และมีปื้นสีดำอยู่ใต้ครีบอกทั้ง 2 ข้าง มีซี่เหงือกทั้งหมด 5 ซี่ โดยที่ซี่แรกจะมีขนาดยาวกว่าซี่อื่น ๆ มีฟันรูปร่างเป็นรูปสามเหลี่ยมขนาดใหญ่ โดยฟันแถวบนนั้นมีลักษณะเป็นหยัก ฟันแถวล่างมีรูปร่างเหมือนหัวหอกแคบ ๆ และมีรอยหยักอยู่ตรงปลาย ใช้สำหรับกัดกินอาหารซึ่งได้แก่ ปลากระดูกแข็ง และสัตว์น้ำหน้าดินที่มีกระดองแข็งอย่างครัสเตเชียน เป็นอาหารโดยเฉพาะ

มีขนาดความยาวโดยเฉลี่ย 1 เมตร แต่เชื่อว่าอาจใหญ่ได้เต็มที่ถึง 2.5–3 เมตร

ปลาฉลามแม่น้ำฟันหอก ได้รับการบรรยายทางวิทยาศาสตร์เป็นครั้งแรกจากนักชีววิทยาชาวเยอรมัน 2 คน คือ โยฮันเนส มึลเลอร์ และยาค็อบ เฮนเล ในราวปี ค.ศ. 1839–41 โดยบรรยายจากตัวอย่างสตั๊ฟฟ์ของปลาฉลามเพศเมียความยาว 1 เมตร ที่ไม่ทราบที่มา (เป็นไปได้ว่าอาจจะมาจากทะเลจีนใต้ หรือมหาสมุทรอินเดีย) จนกระทั่งในปี ค.ศ. 1843 นักมีนวิทยาชาวอเมริกันเชื้อสายสวิตเซอร์แลนด์ หลุยส์ อกาซซี่ ได้ตั้งสกุล *Glyphis* ขึ้นมาใหม่จากซากฟอสซิลที่พบในอังกฤษ คือ *G. hastalis* แต่อย่างไรก็ตามสกุล *Glyphis* ก็ยังไม่ได้รับการยอมรับและถูกนำมาใช้ จนกระทั่ง แจ็ค เกอร์ริค ได้นำมาใช้ในปี ค.ศ. 1982 โดยเปลี่ยนมาจากสกุล *Carcharhinus*

ภาพร่างต้นแบบของปลาฉลามแม่น้ำฟันหอก โดยมึลเลอร์และเฮนเล โดยใช้ชื่อวิทยาศาสตร์ว่า *Carcharias (Prionodon) glyphis*
ปลาฉลามแม่น้ำฟันหอก ไม่ได้เป็นปลาที่ว่องไวปราดเปรียวเหมือนอย่างปลาฉลามในวงศ์เดียวกันชนิดอื่น ๆ ที่พบในทะเล โดยได้วิวัฒนาการตัวเองมาเป็นนักล่าในแม่น้ำที่มืดมิดและไหลเชี่ยวได้เป็นอย่างดี โดยใช้อีเล็กโทรเซปชั่นในการหาอาหาร และครีบหลังชิ้นที่ 2 ที่มีขนาดใหญ่เคลื่อนไหวด้วยความเร็วต่ำในกระแสน้ำที่ไหลเชี่ยว และจะให้กำเนิดลูกด้วยการคลอดออกมาเป็นตัวในช่วงเดือนตุลาคม-ธันวาคม ลูกปลาแรกเกิดมีความยาว 50-59 เซนติเมตร และจะเพิ่มความยาวขึ้น 19 เซนติเมตรในทุก ๆ ปี

อ้างอิง
-------

1. 1 2  "*Glyphis glyphis*". *IUCN Red List of Threatened Species. Version 2010.2*. 2005. สืบค้นเมื่อ 13 September 2010.
2. ↑  จาก itis.gov
3. 1 2  Müller, J. and F.G.J. Henle (1838–41). *Systematische Beschreibung der Plagiostomen*. Veit und Comp. p. 40.
4. ↑  Roberts, T. R. (21 May 2007). "A new record for the speartooth carcharhinid shark *Glyphis glyphis* from Pulo Condor, South China Sea". *Natural History Bulletin of the Siam Society* **54** (2): 279–283.
5. ↑   Compagno, L.J.V. (1984). *Sharks of the World: An Annotated and Illustrated Catalogue of Shark Species Known to Date*. Food and Agricultural Organization. pp. 506–509. ISBN 92-5-101384-5.
6. ↑  *Glyphis glyphis* (Müller & Henle, 1839) จาก fishbase.org

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ ***Glyphis glyphis***

* รูปและข้อมูลเพิ่มเติม เก็บถาวร 2014-03-06 ที่ เวย์แบ็กแมชชีน
* วีดีโอคลิปของปลาฉลามแม่น้ำฟันหอก

 ข้อมูลที่เกี่ยวข้องกับ Glyphis glyphis ที่วิกิสปีชีส์
**กิตติพัฒน์ พุ่มสุโขรักษ์** หรือ  **กิตติพันธ์ พุ่มสุโข** (ชื่อเล่น **ติ๊ก**; เกิด 28 มีนาคม พ.ศ. 2512 - ) เป็นอดีตนักแสดง นักร้องและนายแบบชาวไทย เขามีชื่อเสียงจากการเป็นนักร้องสังกัดเอสพี ศุภมิตร โดยมีผลงานเพลงแรกชื่อ *ยกมาทั้งใจ* ในปี พ.ศ. 2531 มีผลงานละครโทรทัศน์เรื่องแรกของสถานีโทรทัศน์ไทยทีวีสี ช่อง 3 เรื่อง *นิยายรักนักศึกษา* ซึ่งกำกับโดย ศุภักษร

ชีวิตส่วนตัว
------------

กิตติพันธ์ เป็นบุตรชายของนายโกมล กับนางบรรลุ พุ่มสุโข มีพี่น้อง 4 คนและเป็นน้องชายของ ไกรวิทย์ พุ่มสุโข นักร้องและนักแสดงเช่นกัน เขาสมรสกับ นภัสนันท์ จันทร์กล่ำ (แจง) บรรณาธิการและเจ้าของสำนักพิมพ์ บ้านหนังสือ 19 และมีลูกสาว 1 คนคือ ด.ญ.นารารัศมิ์ พุ่มสุโขรักษ์ (ชื่อเล่น : เฌอแตม) ซึ่งเข้าสู่วงการบันเทิงเช่นกัน

ประวัติอาชีพ
------------

กิตติพันธ์เริ่มเข้าวงการครั้งแรกเมื่อปี พ.ศ. 2531 โดยจิตนาถ วัชรเสถียร นักแต่งแพลงชื่อดังเป็นคนชักชวนให้ทำผลงานเพลงตามพี่ชาย ไกรวิทย์ พุ่มสุโข แล้วจึงออกอัลบั้มกับค่ายเพลง เอสพี ศุภมิตร ในปี พ.ศ. 2531 ชื่อ '**ยกมาทั้งใจ'** มีเพลงดังหลายเพลง เช่น ยกมาทั้งใจ, โยนหัวใจ, มากเกินไป แล้วจึงมาเป็นนักแสดงละครสังกัดช่อง 3 โดยเล่นละครเรื่อง *นิยายรักนักศึกษา* ซึ่งกำกับโดย ศุภักษร เป็นเรื่องแรก ต่อมาในปี พ.ศ. 2538 ได้ออกอัลบั้มชุดที่ 2 คือ '**ทางม้าลาย'** มีเพลงที่โดดเด่น เช่น ทางม้าลาย, คนใกล้ตัว, พอเสียที, ไม่ต่างกัน ต่อมาเมื่อหมดสัญญากับเอสพี ศุภมิตร ก็หันมาเป็นนักแสดงอิสระเช่นละครให้กับค่ายกันตนา และมีเดีย ออฟ มีเดียส์ และเล่นละครเรื่องสุดท้าย คือ *หลังคาแดง* ซึ่งกำกับโดย ศรัณยู วงศ์กระจ่าง ทางช่อง 7 ก่อนจะออกจากวงการบันเทิงไปทำธุรกิจส่วนตัว ทั้งเปิดบริษัทออปแกไนเซอร์ และเขียนพ็อกเก็ตบุ๊ค  ปัจจุบันเปิดสถาบันการสอนวิชาชีพช่างผม Nara Academy (นารา อะคาเดมี)

ผลงานการแสดง
------------

### ละครโทรทัศน์

1. (2533) นิยายรักนักศึกษา (ช่อง 3)
2. (2534) สาวน้อยร้อยชั่ง (ช่อง 3)
3. (2534) หนุ่มสาวชาวหอ (ช่อง 3)
4. (2534) นาคราช (ช่อง 3)
5. (2534) แก้วขนเหล็ก (ช่อง 3)
6. (2535) สี่แยกนี้อายุน้อย (ช่อง 3)
7. (2535) คนบาป (ช่อง 5)
8. (2536) หนูละเบื่อ เสือสวมรอย (ช่อง 5)
9. (2536) พรุ่งนี้ฉันจะรักคุณ (ช่อง 5)
10. (2536) แรงเทียน (ช่อง 5)
11. (2538) ผู้ใหญ่ลีกับนางมา (ช่อง 5)
12. (2540) ซอสามสาย (ช่อง 3)
13. (2540) ปิ๊กปั๊มปั๊บปู่ลู้ (ช่อง 3)
14. (2540) หวานใจ (ช่อง 3)
15. (2541) สวัสดีคุณครู (ช่อง 7)
16. (2542) ตำรับรัก (ช่อง 3)
17. (2547) หลังคาแดง (ช่อง 7)
18. (2549) นรกตัวสุดท้าย (ช่อง 3)
19. (2562) ทิวาซ่อนดาว (ช่อง 3) (รับเชิญ)
20. (2565) สัจจะในชุมโจร (ช่อง 7)

### ภาพยนตร์

* (2536) แดร็กคูล่ากับปอบ

ผลงานเพลง
---------

(2533) *อัลบั้ม ยกมาทั้งใจ*

1. ยกมาทั้งใจ
2. ไม่รู้ตัว
3. มากเกินไป
4. ไม่แพ้ ไม่แคร์ ไม่คิด
5. เจ็บพอแล้ว
6. กลับไปเหมือนเดิม
7. ในฝันใหม่
8. โยนหัวใจ
9. คิดไปคนเดียว

(2534) *อัลบั้ม ทางม้าลาย*

1. ทางม้าลาย
2. พอเสียที
3. กองเชียร์
4. สอนรัก
5. หายไปหมด
6. คนใกล้ตัว
7. ไม่ต่างกัน
8. คิดให้ดี
9. ต่อไม่ติด
10. รักแล้วไวหน่อย
11. มาลัยดาว

อ้างอิง
-------

1. ↑  "รักจีรัง เพราะหัวใจรับฟัง กิตติพัฒน์ – เบญจนิษฐ์ พุ่มสุโขรักษ์". คลังข้อมูลเก่าเก็บจากแหล่งเดิมเมื่อ 2017-12-16. สืบค้นเมื่อ 2017-12-03.
2. ↑  "ประวัติ กิตติพันธ์ พุ่มสุโข". คลังข้อมูลเก่าเก็บจากแหล่งเดิมเมื่อ 2022-01-26. สืบค้นเมื่อ 2017-12-03.
3. ↑  ""NARA Academy" ติ๊ก - กิตติพันธ์ พุ่มสุโข ไม่ใช่แค่สอน แต่สร้างช่างผมมืออาชีพ ให้คนไทยได้มีอาชีพ". คลังข้อมูลเก่าเก็บจากแหล่งเดิมเมื่อ 2017-12-19. สืบค้นเมื่อ 2017-12-03.
Japanese singer
นักดนตรี
**มินามิ** (美波, เกิดเมื่อวันที่ 14 กันยายน ค.ศ. 1997) มินามิเป็นนักร้องและนักเขียนเพลงชาวญี่ปุ่น จากจังหวัดไซตามะ เซ็นสัญญากับ FlyingDog ในปี 2019 ภายใต้ Victor Entertainment อีกทั้งได้ชนะการแข่งประกวดนักร้อง FlyingDog ครั้งที่สองในปี 2017  เซ็นสัญญากับ Warner Music Japan ในวันที่ 30 มิถุนายน ค.ศ. 2020

ประวัติ
-------

มินามิ เกิดที่เมืองไซตามะ ในจังหวัดไซตามะ เป็นที่รู้จักจากการแสดงสดของยูตากะ โอซากิ ในโรงเรียนมัธยม หลังจากนั้นเธอเริ่มที่จะเล่นกีต้าร์และเข้าร่วมกิจกรรมดนตรี ในปี 2017 

มินิอัลบั้มแรก "ETERNAL BLUE" และซิงเกิ้ลแรก "Main Actor" ได้ถูกเผยแพร่บน Tower Records ในเขตชิบูยะ ซัปโปโระ เซนได นาโกย่า โอซาก้า ฮิโรชิม่า ฟุกุโอกะ

รายชื่อผลงานเพลง
----------------

• Astor (アスター)

• ハル-あと3cmの冬-

• F and B (FとB)

• groping

• Monologue

• issue

• プレッシャーボーイズ

• Deep-sea fish

• 放課後オレンジヒーロー

• ETERNAL BLUE

• 留年確定

• カレーライス

• Like a cider (サイダーみたいだ)

• 傘を忘れた日

• Summer time game!!

• 星屑のうた

• 雪見だいふくの歌

• DROP

อ้างอิง
-------

1. ↑  "第2回フライングドッグ オーディショングランプリ決定！20歳のシンガーソングライター　美波" (ในประเทศญี่ปุ่น). Victor Entertainment. สืบค้นเมื่อ 22 กันยายน 2562
2. ↑  "美波" (ภาษาญี่ปุ่น). Flying Dog. สืบค้นเมื่อ 22 กันยายน 2562. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* Official site
**ยูอิ คาวามูระ** (ญี่ปุ่น: 河村唯; โรมาจิ: *Yui Kawamura*) คือ อดีตไอดอลญี่ปุ่นและนักแสดง สังกัด"Production Ogi agency" และเป็นอดีตสมาชิกรุ่นที่สอง ของวง"ไอดอลลิ่ง!!!" หมายเลขประจำตัวคือ 12

ประวัติการทำงาน
---------------

ยูอิ คาวามูระ เริ่มต้นการทำงานด้วยการเป็นจูเนียร์ ไอดอล ในปีพ.ศ. 2544 และหลังจากนั้น ปีพ.ศ. 2547 เธอก็ได้เข้าสังกัด coneconeco ซึ่งเป็นกลุ่มไอดอล ของจังหวัดชิซูโอกะ บ้านเกิดของเธอ

และในปี พ.ศ. 2549 เธอยังได้ร่วมสมัครโครงการคัดเลือกสมาชิก"แฮปปี 8 คิ ออดิชัน"ของกลุ่มนักร้องมอร์นิงมูซูเมะ อีกด้วย 

หลังจากนั้น เธอก็เข้ามาเป็นสมาชิกรุ่นที่สอง ของวง ไอดอลลิ่ง!!! เมื่อเดือน เมษายน ปี พ.ศ. 2551 
ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 3 "โคคุฮาคุ"

ในช่วงเดือนธันวาคม ปีพ.ศ. 2551 ไอดอลลิ่ง!!!ได้มีการแบ่งกลุ่มย่อย 4 กลุ่ม เธอได้รับเลือกให้ไปอยู่กลุ่ม "คยุนคยุน ไอดอลลิ่ง!!!" และได้ออกผลงานซิงเกิ้ลที่ 6 "เบตา นะ ชิทสึเรน ชิบุย่า นิ ฟุรุ ยูกิ"

ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง!!!" และได้ออกผลงานซิงเกิ้ลที่ 9 "เทโนะ ฮิระ โนะ ยูกิ"

ปัจจุบันยูอิได้ลาออกจากวงแล้วและอำลาวงการแล้ว

ผลงาน
-----

### รายการทีวี

* Idoling!!! (เมษายน 2008 - ปัจจุบัน)
* Idoling!!! Niki (เมษายน 2008 - ปัจจุบัน)

### ละคร

* Tokyo DOGS (ตอนที่ 2) (26 ตุลาคม 2009,Fuji TV)

อ้างอิง
-------

ดูเพิ่ม
-------

* ไอดอลลิ่ง!!!
* คยุน คยุน ไอดอลลิ่ง!!!
* โทกิเมกิ ไอดอลลิ่ง!!!

แหล่งข้อมูลอื่น
---------------

* Yui Kawamura Official Website เก็บถาวร 2010-07-28 ที่ เวย์แบ็กแมชชีน
* Idoling!!! Official Website
* Official Blog
**การประมวลผลสัญญาณดิจิทัล** หรือ ที่เรียกกันติดปากสั้น ๆ ว่า ดีเอสพี (DSP - digital signal processing) เป็นการศึกษาการประมวลผลสัญญาณที่อยู่ในรูปดิจิทัล (digital)

โดยทั่วๆ ไป การประมวลผลสัญญาณ อาจแบ่งได้ตาม:

* *รูปแบบของตัวแทนสัญญาณ* : การประมวลผลสัญญาณดิจิทัล (digital signal processing) และ การประมวลผลสัญญาณแอนะล็อก (analog signal processing)
* *คุณสมบัติของสัญญาณ* : การประมวลผลสัญญาณไม่สุ่ม (deterministic signal processing) และ การประมวลผลสัญญาณสุ่ม (stochastic/statistical signal processing)
* *ลักษณะการประมวลผลสัญญาณ* : เชิงเส้น (linear signal processing) และ ไม่เป็นเชิงเส้น (nonlinear signal processing)
* และ อื่นๆ ที่แบ่งตามคุณลักษณะเฉพาะของสัญญาณ หรือ ลักษณะเฉพาะของการประมวลผล เช่น adaptive signal processing, multirate/multiresolution signal processing, chaotic signal processing ฯลฯ

ดีเอสพีนี้อาจแบ่งออกได้เป็นในส่วนของซอฟต์แวร์และฮาร์ดแวร์ หรือตามการประยุกต์เป็น การประมวลผลสัญญาณเสียง (audio signal processing) การประมวลผลภาพดิจิทัล (digital image processing) และ การประมวลผลคำพูด (speech processing)

ถึงแม้ว่าในดีเอสพีนั้น สัญญาณที่เราพิจารณากันจะเป็นดิจิทัล แต่โดยทั่วไปสัญญาณเหล่านี้จากแหล่งกำเนิด จะอยู่ในรูปเดิมที่เป็นแอนะล็อก การได้มาซึ่งสัญญาณดิจิทัลซึ่งเป็นตัวแทนสัญญาณแอนะล็อกที่เราสนใจนี้ จะต้องผ่านกระบวนการแปลงสัญญาณแอนะล็อกเป็นดิจิทัล (Analog-to-Digital Conversion - ADC) หรือการดิจิไทซ์ (digitization) ซึ่งประกอบด้วยการสุ่มตัวอย่าง (sampling) (อย่าสับสนกับคำว่า สุ่ม ที่มาจาก random หรือ stochastic) และการควอนไทซ์ (quantization) ให้อยู่ในรูปดิจิทัลก่อนที่จะทำการประมวลผลต่อไป

การสุ่มสัญญาณ (signal sampling) และการควอนไทซ์ (quantization)
-------------------------------------------------------------


  

  

  

รูปข้างต้นแสดงกระบวนการชักตัวอย่างสัญญาณและควอนไทซ์

โดเมนของเวลาและสถานที่ (temporal and spatial domain)
----------------------------------------------------

ตัวอย่างสัญญาณในรูปของตัวแปรเวลา หรือ temporal signal : เสียง

เสียงพูด

ตัวอย่างสัญญาณในรูปตัวแปรของสถานที่ หรือ spatial signal : รูปภาพ

ภาพลีนา

ภาพนี้เป็นภาพหนึ่งที่ถือได้ว่าเป็นภาพมาตรฐานที่เป็นที่รู้จักและใช้กันอย่างกว้างขวางในวงการการประมวลผลภาพ
จึงมีเรื่องราวที่น่าสนใจเบื้องหลังภาพนี้ ดู ภาพลีนา หรือ ภาพเลนา

โดเมนของการแปลง (transformed domain)
------------------------------------

### ความถี่ (frequency) หรือฟูริเยร์ (Fourier)

* การแปลงฟูริเยร์ (FT) Fourier transform
* การแปลงฟูริเยร์ไม่ต่อเนื่อง DFT
* ขั้นตอนวิธีในการแปลงฟูริเยร์ไม่ต่อเนื่องอย่างเร็ว FFT
* การแปลงโคซายน์ไม่ต่อเนื่อง (DCT) DCT

### เวลาและความถี่ (time-frequency)

* การแปลงฟูริเยร์ในเวลาช่วงสั้น STFT short time Fourier transform

### เวลาและสเกล (time-scale) หรือเวฟเลต (wavelets)

* การแปลงเวฟเลต Wavelet transform

### ไอเกน

* principal components analysis (PCA)/Karhunen-Loève transform/Hotelling transform PCA/KLT/Hotelling

ดูเพิ่ม
-------

* การประมวลผลสัญญาณเสียง (Audio signal processing)
"ปากหม้อญวน" เปลี่ยนทางมาที่นี่ บทความนี้เกี่ยวกับอาหารเวียดนาม สำหรับอาหารไทยที่มีลักษณะคล้ายกัน ดูที่ ข้าวเกรียบปากหม้อ
**แบ๋งก๋วน** (เวียดนาม: *Bánh cuốn*) หรือที่ในประเทศไทยนิยมเรียกว่า "ปากหม้อญวน" หรือ "ปากหม้อเวียดนาม" เป็นอาหารเวียดนามที่มีต้นกำเนิดมาจากทางภาคเหนือของประเทศเวียดนาม

ส่วนประกอบ
----------

บั๊ญก๊วนทำจากแผ่นแป้งข้าวหมักห่อไส้ที่ทำจากหมูบดปรุงสุก เห็ดหูหนู และต้นหอมสับ เสิร์ฟพร้อมเครื่องเคียงได้แก่หมูยอ แตงกวาฝาน และถั่วงอก และน้ำจิ้มที่เรียกว่า "เนื้อกเจิ๊ม" (เวียดนาม: *nước chấm*)

แผ่นแป้งของบั๊ญก๊วนบอบบางมาก แผ่นแป้งนี้ทำจากแป้งข้าวหมักผสมน้ำให้เหลวละเลงลงบนผืนผ้าที่ขึงพาดปากหม้อน้ำร้อนเพื่อนึ่งให้สุก โดยทั่วไปนิยมรับประทานเป็นอาหารเช้าในประเทศเวียดนาม บั๊ญก๊วนในพื้นที่ต่าง ๆ อาจมีลักษณะแตกต่างกัน อย่างเช่นบั๊ญก๊วนแบบทัญจี่ ซึ่งเป็นอำเภอหนึ่งทางใต้ของกรุงฮานอยจะไม่ม้วนห่อ แต่จะเสิร์ฟเป็นแผ่นแป้งกินเคียงกับหมูยอ หอมเจียว หรือกุ้ง

คลังภาพ
-------

* บั๊ญก๊วนแบบเต็ยโห่ซึ่งเสิร์ฟพร้อมกับกุ้งทอดและหมูยอบั๊ญก๊วนแบบเต็ยโห่ซึ่งเสิร์ฟพร้อมกับกุ้งทอดและหมูยอ
* บั๊ญก๊วนที่วางจำหน่ายในรัฐแคลิฟอร์เนียบั๊ญก๊วนที่วางจำหน่ายในรัฐแคลิฟอร์เนีย
* บั๊ญเอื๊อต ซึ่งเป็นแผ่นแป้งเปล่าเสิร์ฟเคียงกับหมูยอและผักบั๊ญเอื๊อต ซึ่งเป็นแผ่นแป้งเปล่าเสิร์ฟเคียงกับหมูยอและผัก

ดูเพิ่ม
-------

* บั๊ญแส่ว
* ข้าวเกรียบปากหม้อ

อ้างอิง
-------

1. ↑  ขุมขำ, เชาวลี (30 October 2021). "'ปากหม้อญวน' แป้งนุ่ม ทำใหม่ ๆ รายได้สด ๆ". *เดลินิวส์*. สืบค้นเมื่อ 24 September 2022.
2. ↑  ""บั๊นก๊วน" (Bánh cuốn) ปากหม้อเวียดนาม @ท่าบ่อ คนทำมือระวิงไม่ได้หยุด สูตรดั้งเดิมต้องมาลอง". *สยามรัฐ*. 3 November 2020. สืบค้นเมื่อ 24 September 2022.
3. ↑  Lonely Planet Vietnam (Italian) "bánh cuốn – involtini di carta di riso cotti a vapore, ripieni di carne di maiale tritata e gamberi disidratati;"
4. ↑  T. H. Yellowdawn: *Fermented Foods* (2008); pp. 302–304

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **บั๊ญก๊วน**

* Alice's Guide to Vietnamese Banh
* Bánh cuốn on *Hanoidelicious*
ระวังสับสนกับ สมเด็จพระมหาอุปราช เจ้าฟ้ากรมขุนอินทรพิทักษ์

**กรมขุนอินทรพิทักษ์** เป็นเจ้านายพระองค์หนึ่งในราชวงศ์ธนบุรี ด้วยเป็นพระญาติพระองค์หนึ่งของสมเด็จพระเจ้ากรุงธนบุรี และเป็นคนละพระองค์กับสมเด็จพระมหาอุปราช เจ้าฟ้ากรมขุนอินทรพิทักษ์ซึ่งเป็นพระราชโอรส

นิธิ เอียวศรีวงศ์อธิบายว่ากรมขุนอินทรพิทักษ์พระองค์นี้ชะรอยจะเป็นพระญาติวงศ์ฝ่ายพระราชชนกที่ทรงเคารพนับถือมาก สมเด็จพระเจ้ากรุงธนบุรีทรงสถาปนาขึ้นเป็นกรมขุนแต่มิได้เป็นเจ้าฟ้า พระประวัติของพระองค์ไม่เป็นที่ปรากฏนัก และไม่ทราบพระนามเดิมก่อนการสถาปนา พระบาทสมเด็จพระจุลจอมเกล้าเจ้าอยู่หัวทรงมีพระราชวิจารณ์ว่าเจ้านายพระองค์นี้คงชราภาพ หลังเป็นเจ้าแล้ว กรมขุนอินทรพิทักษ์ทรงดำรงพระชนม์ในกรุงธนบุรีอย่างเงียบ ๆ จนกระทั่งสิ้นพระชนม์ในปีวอกอัฐศก จ.ศ. 1138 หลังกรมพระเทพามาตย์ (นกเอี้ยง) ปีหนึ่ง ในพีธีพระราชทานเพลิงพระศพใช้พระเมรุเดียวกับเจ้านราสุริวงษ์แต่เผาก่อน โดยพระราชทานเพลิงในวัน ๑ ๑๑ ฯ  ๓ ค่ำ หลังเสร็จสิ้นงานพระเมรุแล้ว จึงแห่พระอัฐิกลับ พระอัฐิใส่พระราเชนทร พระอังคารใส่คานหามพระอัฐิขึ้นท่าวัดท้ายตลาด สมเด็จพระเจ้ากรุงธนบุรีจึงนำอัฐิของกรมขุนอินทรพิทักษ์ไปเก็บไว้ในพระราชวังอันแสดงถึงความเคารพและสนิทสนม

หลังเวลาล่วงไป สมเด็จพระเจ้ากรุงธนบุรีได้สถาปนาเจ้าจุ้ยพระราชโอรสขึ้นเป็นเจ้าฟ้า และรับพระนามกรมของกรมขุนอินทรพิทักษ์พระองค์แรกไปเป็นเจ้ากรม มีพระนามว่าสมเด็จพระเจ้าลูกเธอ เจ้าฟ้ากรมขุนอินทรพิทักษ์

อ้างอิง
-------

เชิงอรรถ

1. 1 2  *พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์)*, หน้า 72
2. 1 2  *การเมืองไทยสมัยพระเจ้ากรุงธนบุรี*, หน้า 66
3. 1 2 3 4  *พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์)*, หน้า 80

บรรณานุกรม
* จุลจอมเกล้าเจ้าอยู่หัว, พระบาทสมเด็จพระ. *พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์)*. กรุงเทพฯ : ศรีปัญญา, 2562. 576 หน้า. ISBN 978-611-7146-02-2
* นิธิ เอียวศรีวงศ์. *การเมืองไทยสมัยพระเจ้ากรุงธนบุรี*. กรุงเทพฯ : มติชน, 2559. 632 หน้า. ISBN 978-974-323-056-1

| * ด
* ค
* ก
การเฉลิมพระยศเจ้านายในสมัยกรุงธนบุรี |
| --- |
| กรมพระ | *กรมพระเทพามาตย์* |  |
| กรมหลวง | *กรมหลวงเทวินทรสุดา* X • *กรมหลวงบาทบริจา* X |
| กรมขุน | กรมขุนอินทรพิทักษ์ • เจ้าฟ้ากรมขุนอินทรพิทักษ์ (\*) • กรมขุนอนุรักษ์สงคราม • กรมขุนรามภูเบศร์ • กรมขุนสุรินทรสงคราม |
| กรมบริจา | *กรมบริจาภักดีศรีสุดารักษ์*

---

 \* = กรมพระราชวังบวร • *ตัวเอียง* = ฝ่ายใน • X = ถอดจากฐานันดรศักดิ์ |
| **สมัยกรุงศรีอยุธยา • สมัยกรุงธนบุรี • สมัยกรุงรัตนโกสินทร์**  |
**สไมล์.ดีเค** (อักษรโรมัน: Smile.dk อ่านว่า *สไมล์-ดี-เค*) เป็นนักร้องคู่หญิงชาวสวีเดน ที่เป็นสมาชิกในกลุ่ม Bubblegum dance โดยมี Veronica Larsson และ Hanna Stockzell ที่ร้องเพลงให้กับเกมแดนซ์ แดนซ์ เรโวลูชันในหลายๆภาคของเกมนี้ เช่นเพลง "Butterfly" , "Boys" , "Mr. Wonderful" , "Doo-Be-Di-Boy" , "Kissy Kissy" , "Dancing all Alone" , "Golden Sky" , "Petit Love" , "Doki Doki", "Koko Soko" และเพลง "A Geisha's Dream"

**สมาชิก**

- สมาชิกปัจจุบัน

* Veronica Larsson (Almqvist) 1998 - ปัจจุบัน

- อดีตสมาชิก

* Cecilia Reiskog 2010 - 2013
* Hanna Stockzell 2008 - 2010 (เป็นผู้ขับร้องร่วมในอัลบั้ม Party Around The World)
* Malin Kernby 2000 - 2008 (เป็นผู้ขับร้องร่วมในอัลบั้ม Future Girl, Smile Paradise, Golden Sky, ซิงเกิล Doki Doki และ Butterfly 09 United Forces Airplay Edit)
* Nina Boquist 1998 - 2000 (เป็นผู้ขับร้องร่วมในอัลบั้มแรก)

เนื่องจาก Malin, Veronica และ Nina ไม่ใช่ชาวเดนมาร์ก แต่เป็นชาวสวีเดน แต่เพลงของพวกเธอถูกจำหน่ายที่เดนมาร์กเป็นที่แรกๆ จึงทำให้ชื่อวงมี ".dk" ด้วย เพื่อแสดงถึงประเทศเดนม

Fasek
-----

ประวัติ
-------

Veronica และ Nina เริ่มต้นวงเพลงของพวกเธอในชื่อ **สไมล์** ในปี 1998 ซึ่งได้รับความสนใจอย่างกว้างขวางโดยเฉพาะในประเทศแถบเอเชียตะวันออก เพลงที่ได้รับความนิยมสุงที่สุดคือเพลง "Butterfly "ได้รับอนุญาตจาก Konami ในการเอาไปใช้เป็นเพลงในเกมแดนซ์ แดนซ์ เรโวลูชันภาคแรก ซึ่งเป็นเกมที่เป็นที่น่าสนใจในญี่ปุ่นขณะนั้น

หลังจากนั้นพวกเธอก็ได้เปลี่ยนชื่อวงเป็น สไมล์.ดีเค

ปี 2000 มีการเปลี่ยนแปลงสมาชิกภายในวง Nina ออกจากวง และได้ Malin มาเป็นสมาชิกใหม่ พร้อมกับอัลบั้มชุดที่ 2 "Future Girls" โดยเพลง "Kissy Kissy "พวกเธอได้ถูกนำไปใช้ในเกม EZ2Dancer ด้วย

ปี 2002 ออกอัลบั้มชุดที่ 3 "Golden Sky" 

### การแยกวง

ในปี 2005 สไมล์.ดีเค เริ่มมีการแยกวงเนื่องจากทั้ง Veronica และ Malin แต่งงานและมีลูก แต่อย่างไรก็ตาม สิ่งนี้ไม่ได้ทำให้ สไมล์.ดีเค ยุบวงไปแต่อย่างใด

### การกลับมา

หลังจากนั้นในปี 2008 Jamie Thompson ประกาศที่ BubblegumDancer.com ให้ สไมล์.ดีเค จะกลับไปในปี 2008 ดัวยผลงานเพลง "Doki Doki" และอัลบั้ม Party Around The world ที่จะนำไปใช้ในเกม Dance Dance Revolution Universe 3 ด้วย

ในปี 2011 พวกเธอได้ออกซิงเกิล "Moshi Moshi"

ในปี 2017 พวกเธอได้ออกอัลบั้มเต็มชุดที่ 5 "Forever"

อ้างอิง
-------

แหล่งข้อมูลอื่น
---------------

* มายสเปซของ Smile.dk
* เว็บไซต์หลักอย่างเป็นทางการของ Smile.dk เก็บถาวร 2020-08-05 ที่ เวย์แบ็กแมชชีน
* Smile.dk Fansite เก็บถาวร 2018-08-11 ที่ เวย์แบ็กแมชชีน
**ซัมเมอร์ ไทม์ เลิฟ** (ญี่ปุ่น: サマー・タイム・ラヴ; โรมาจิ: *Sama Taimu Rabu*; ทับศัพท์: SUMMER TIME LOVE) เป็นซิงเกิลที่ 24 ของเอ็กซ์ไซล์ ออกจำหน่ายวันที่ 16 พฤษภาคม พ.ศ. 2550 ในรูปแบบแม็กซี่ซิงเกิล เปิดตัวในอันดับ 3 ออริกอนชาร์ตด้วยยอดขาย 89,522 แผ่น และมียอดขายรวม 132,824 แผ่น เป็นซิงเกิลอันดับที่ 53 ของออริกอนชาร์ตประจำปี ค.ศ. 2007

เพลง "SUMMER TIME LOVE" เพลงเป็นประกอบโฆษณาขนมปังร้านยามาซากิกับ music.jp และนอกจากนี้ยังเป็นเพลงประกอบรายการ "สุคคิริ!!", "GOOD LOOKIN′CLUB" และรายการ "MUSIC FIGHTER" ประจำเดือนพฤษภาคม ค.ศ. 2007 ทางช่องนิปปอนทีวี 

ในซีดีล็อตแรกจะมีเพลง "Choo Choo TRAIN" รวมอยู่ด้วย โดยมีการร้องใหม่และ TAKAHIRO ได้มาร่วมร้องแทนเสียงสมาชิกเดิม คือ SHUN

รายชื่อเพลง
-----------

1. SUMMER TIME LOVE
2. 響〜HIBIKI〜
3. SUMMER TIME LOVE (Instrumental)
4. 響〜HIBIKI〜 (Instrumental)
5. Choo Choo TRAIN (เฉพาะซีดีล็อตแรกเท่านั้น)

มิวสิกวีดีโอ
------------

1. SUMMER TIME LOVE (Video Clip)
2. EXILE関連のインフォメーション

ชาร์ต
-----

ชาร์ตออริกอน (ในญี่ปุ่น)

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 16 พฤษภาคม 2007 | Oricon Daily Singles Chart | #2 |  |  |  |
| 16 พฤษภาคม 2007 | Oricon Weekly Singles Chart | #3 | 89,522 | 132,824 | 17 สัปดาห์ |
| 16 พฤษภาคม 2007 | Oricon Monthly Singles Chart | #6 | 89,522 | 132,824 |  |
| 16 พฤษภาคม 2007 | Oricon Yearly Singles Chart | #56 |  | 132,824 |  |
**พระยาทองขาว (ทองขาว)**  เป็นบุตรพระยาพัทลุง (ขุนคางเหล็ก) เป็นเจ้าเมืองพัทลุงอยู่ 26 ปี แต่เดิมชื่อนายศักดิ์ (ทองขาว) ได้มีการโปรดเกล้าฯ ในปี 2334 เป็นเจ้าเมืองพัทลุง พระยาพัทลุง (ทองขาว) เป็นผู้กล้าหาญเหมือนบิดาคือ ขุนคางเหล็ก ที่ร่วมต้านศึกฯ ทัพของพม่าที่ท่าเสม็ด จนชนะและไปตีเมืองปัตตานีจนได้รับชัยชนะเป็นครั้งที่ 2

ในปี พ.ศ. 2352 พม่ายกทัพเข้ามาตีเมืองถลาง (ภูเก็ต) จึงโปรดเกล้าฯ ให้พระยาพัทลุง (ทองขาว) ยกทัพไปร่วมกับทัพหลวงที่เมืองตรัง ซึ่งก็สามารถยกทัพไปตีเมืองถลางคืนจากพม่าได้สำเร็จ

พระยาพัทลุง (ทองขาว) มีความศรัทธาในพระพุทธศาสนามาก ท่านได้สร้างวัดวัง เมื่อปี พ.ศ. 2359 ที่บ้านลำปำ จังหวัดพัทลุง

พระยาพัทลุง (ทองขาว) ได้ปกครองเมืองพัทลุง ระหว่างปี 2334-2360 รวม 26 ปี หลังจากพระยาพัทลุง (ทองขาว) ได้ถึงแก่อนิจกรรม ก็ได้มีเจ้าเมืองเชื้อสายตระกูลดังกล่าว ปกครองเมืองพัทลุง ติดต่อกันมาเรื่อย ๆ จนถึงปี 2446 รวมการปกครองเมืองพัทลุง 110 ปี ส่วนหนึ่งก็ได้อพยพไปตั้งถิ่นฐานกันในหลายพื้นที่ เช่น จังหวัดตรัง จังหวัดพัทลุง จังหวัดนครศรีธรรมราช จังหวัดสุราษฎร์ธานี จังหวัดสงขลา จังหวัดกระบี่ จังหวัดชุมพร จังหวัดนครปฐม จังหวัดยโสธร จังหวัดบุรีรัมย์ จังหวัดอุบลราชธานี จังหวัดศรีสะเกษ จังหวัดเชียงใหม่ จังหวัดกรุงเทพมหานคร จังหวัดนครสวรรค์ ฯลฯ

พระยาพัทลุง (ทองขาว) เป็นต้นตระกูลที่เกี่ยวโยงกับสกุลสายอื่นๆ อีกจำนวนมาก เช่น ตระกูล ณ พัทลุง สกุลจันทโรจวงศ์ สกุลศิริธร และยังเป็นคุณตาของเจ้าจอมมารดาทรัพย์ในรัชกาลที่ 3 จึงเป็นบรรพบุรุษทางชนนีของสมเด็จพระบรมราชมาตามหัยกาเธอ (พระองค์เจ้าศิริวงศ์) พระอัยกาพระบาทสมเด็จพระพุทธเจ้าหลวง

ลำดับสาแหรก
-----------

| ลำดับสาแหรกของพระยาพัทลุง (ทองขาว) |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. สุลต่านสุลัยมาน ชาห์ |
|   |
|   |   |   |   |   |
|
|   | 8. พระยาพัทลุง (ฮุเซน) |   |
|   |
|   |   |   |   |   |   |   |   |
|
|
|
|
|
|   | 4. พระยาราชบังสัน (ตะตา) |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 2. พระยาพัทลุง (ขุน) |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 1. **พระยาพัทลุง (ทองขาว)** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. แป้น |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

1. ↑  "พระยาทุกขราษฎร์". คลังข้อมูลเก่าเก็บจากแหล่งเดิมเมื่อ 2005-11-19. สืบค้นเมื่อ 2010-09-10.

* ทำเนีนบสกุล ทองขาว และสกุลในเครือ ในเขตจังหวัดต่างๆทั่วประเทศ. กำนันชูชัย ทองขาว รวบรวมและจัดทำ. งานรวมญาติ ๖ เมษายน ๒๕๕๑.
***ไลฟ์อิสสเตรนจ์*** (อังกฤษ: Life Is Strange) เป็นวิดีโอเกมผจญภัยภาพกราฟิกแบ่งเป็นตอน พัฒนาโดยดอนต์น็อดเอ็นเตอร์เทนเมนต์ และจำหน่ายโดยสแควร์อีนิกซ์ เกมทำลงลินุกซ์ ไมโครซอฟท์ วินโดวส์ โอเอสเทน เพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และมีจำนวนห้าตอน ออกจำหน่ายเป็นช่วงเวลาตลอดปี ค.ศ. 2015

เนื้อเรื่องของเกมเล่าเกี่ยวกับแม็กซีน (แม็กซ์) คอลฟิลด์ นักเรียนถ่ายภาพที่ค้นพบว่าเธอมีความสามารถพิเศษในการย้อนเวลาไปที่เวลาใดก็ได้ ทำให้เธอเห็นตัวเลือกต่าง ๆ ที่ทำให้เกิดปรากฏการณ์ผีเสื้อ (butterfly effect) หลังจากรู้ล่วงหน้าว่ามีพายุกำลังจะมาถึง แม็กซ์มีหน้าที่ป้องกันไม่ให้พายุทำลายเมืองของเธอ การกระทำของผู้เล่นจะปรับเปลี่ยนเนื้อเรื่อง และอนุญาตให้ผู้เล่นกลับไปแก้ไขเหตุการณ์ในอดีตได้ ภารกิจเก็บของและการทำให้สภาพแวดล้อมเปลี่ยนแปลงมาในรูปของการแก้ปริศนา นอกจากการเลือกตัวเลือกบทสนทนาแบบแตกสาขา

การพัฒนาของเกม*ไลฟ์อิสสเตรนจ์*เริ่มในเดือนเมษายน ค.ศ. 2013 เกมเกิดขึ้นมาในแบบแบ่งเป็นตอน ทั้งเหตุผลในเชิงรายได้และเชิงสร้างสรรค์ นักพัฒนาเดินทางไปที่แปซิฟิกตะวันตกเฉียงเหนือเพื่อเก็บรายละเอียดสถานที่ และล้มล้างต้นแบบดั้งเดิมทั้งหมดเพื่อสร้างตัวละครขึ้นมา ผลตอบกลับของผู้เล่นจะส่งผลต่อการเปลี่ยนแปลงในตอน จุดศูนย์กลางในเกมคือเนื้อเรื่องและอาร์กของตัวละคร มิใช่รูปแบบเกมที่เป็นการเป็นผจญภัยกราฟิกดั้งเดิมอย่างปริศนาชี้แล้วคลิก การพากย์เสียงเกิดขึ้นที่ลอสแอนเจลิส รัฐแคลิฟอร์เนีย

ระหว่างการออกจำหน่าย *ไลฟ์อิสสเตรนจ์*ได้รับคำวิจารณ์เป็นที่ชื่นชอบในเรื่องการพัฒนาตัวละคร กลไกการย้อนเวลา และการจู่โจมประเด็นต้องห้ามต่าง ๆ เกมชนะรางวัลเนื้อเรื่องยอดเยี่ยมของบาฟตาเกมส์อะวอดส์ รางวัลพีบอดี-เฟซบุ๊กฟิวเชอส์ออฟมีเดียอะวอร์ด และรางวัลเกมส์ฟอร์อิมแพกต์อะวอร์ดของรายการเดอะเกมอะวอดส์ คำตำหนิทั่วไปได้แก่การใช้สแลง การทำลิปซิงก์ที่ไม่ดีในตอนแรก ๆ และความไม่สอดคล้องในเรื่อง เกมขายได้หนึ่งล้านหน่วยภายในปลายเดือนกรกฎาคม ค.ศ. 2015 มีซีรีส์ดิจิทัลที่อ้างอิงจากเกมพัฒนาโดยเลเจนแดรีดิจิทัลสตูดิโอส์และสแควร์อีนิกซ์ วีดีโอเกมภาคต่อ *ไลฟ์อิสสเตรนจ์ 2* จะจะออกวางจำหน่ายในเดือนกันยายน ค.ศ. 2018

การจำหน่าย
----------

| ชื่อตอน | วันที่จำหน่าย |
| --- | --- |
|  |
| "Episode 1: Chrysalis"2 | 30 มกราคม 2015 |
|  |
| "Episode 2: Out of Time" | 24 มีนาคม 2015 |
|  |
| "Episode 3: Chaos Theory" | 19 พฤษภาคม 2015 |
|  |
| "Episode 4: Dark Room" | 28 กรกฎาคม 2015 |
|  |
| "Episode 5: Polarized" | 20 ตุลาคม 2015 |

อ้างอิง
-------

1. ↑
2. ↑  Phillips, Tom (14 March 2015). "Life is Strange: Episode 2 release date revealed". Eurogamer. เก็บจากแหล่งเดิมเมื่อ 15 March 2015. สืบค้นเมื่อ 14 March 2015.
3. ↑  Karmali, Luke (13 May 2015). "Life is Strange: Episode 3 – Chaos Theory Gets a Release Date". IGN. สืบค้นเมื่อ 13 May 2015.
4. ↑  Arif, Shabana (23 July 2015). "Life is Strange episode 4 release date announced as sales hit one million copies". VG247. สืบค้นเมื่อ 23 July 2015.
5. ↑

แหล่งข้อมูลอื่น
---------------

วิกิคำคมภาษาอังกฤษ (English) มีคำคมที่กล่าวโดย หรือเกี่ยวกับ: 
**ไลฟ์อิสสเตรนจ์**

วิกิมีเดียคอมมอนส์มีสื่อที่เกี่ยวข้องกับ **ไลฟ์อิสสเตรนจ์**

* เว็บไซต์ทางการ
**วัดพุทไธศวรรย์** เป็นพระอารามหลวงตั้งอยู่ริมแม่น้ำเจ้าพระยาฝั่งตะวันตก ในตำบลสำเภาล่ม อำเภอพระนครศรีอยุธยา ในสมัยกรุงศรีอยุธยา วัดพุทไธศวรรย์เป็นพระอารามหลวงที่ใหญ่โตและมีชื่อเสียงวัดหนึ่ง ปรากฏตามตำนานว่าสมเด็จพระรามาธิบดีที่ 1 (พระเจ้าอู่ทอง) ทรงสร้างขึ้นในบริเวณที่ซึ่งเป็นที่ตั้งพลับพลาที่ประทับเมื่อทรงอพยพมาตั้งอยู่ก่อนสถาปนากรุงศรีอยุธยาเป็นราชธานี ที่ตรงนี้มีชื่อปรากฏในพระราชพงศาวดารว่า "ตำบลเวียงเล็ก หรือ เวียงเหล็ก" ครั้นเมื่อสถาปนากรุงศรีอยุธยาแล้ว ถึง พ.ศ. 1896 จึงโปรดให้สร้างวัดนี้ขึ้นเป็นพระราชอนุสรณ์ ณ ตำบลซึ่งพระองค์เสด็จมาตั้งมั่นอยู่แต่เดิม และพระมหากษัตริย์องค์ต่อ ๆ มาก็คงจะได้โปรดให้สร้างถาวรวัตถุ เพิ่มเติมขึ้นอีกหลายอย่าง เมื่อเสียกรุงฯ ในปี พ.ศ. 2310 วัดพุทไธศวรรย์เป็นอีกวัดหนึ่งที่มิได้ถูกข้าศึกทำลายเหมือนวัดอื่น ๆ ทุกวันนี้จึงยังมีโบราณสถานไว้ชมอีกมากมาย

สิ่งที่น่าสนใจ
--------------

แผนผังวัด
ภายในวัดมีสิ่งที่น่าสนใจ คือ ปรางค์ประธาน องค์ใหญ่ศิลปะแบบขอม ตั้งอยู่กึ่งกลางอาณาเขตพุทธาวาสบนฐานไพที ซึ่งมีลักษณะย่อเหลี่ยมมีบันไดขึ้น 2 ทาง คือ ทางทิศตะวันออก และทางทิศตะวันตก ส่วนทิศเหนือทิศใต้มีมณฑปสองหลังภายในพระมณฑปมีพระประธาน พระตำหนักสมเด็จพระพุทธโฆษาจารย์ สมเด็จพระพุทธโฆษาจารย์เป็นพระเถระชั้นผู้ใหญ่ประจำอยู่ในสมัยกรุงศรีอยุธยา ตำหนักนี้อยู่ในสภาพค่อนข้างทรุดโทรมแต่ภายในผนังของตำหนัก มีภาพสีเกี่ยวกับเรื่องหมู่เทวดา นักพรต นมัสการพระพุทธบาท และเรือสำเภาตอนพระพุทธโฆสะไปลังกา ภาพเหล่านี้อยู่ในสภาพไม่ชัดเจนนัก นอกจากนี้ยังมีพระอุโบสถอยู่ทางด้านทิศตะวันตกของปรางค์ หมู่พระเจดีย์สิบสององค์, วิหารพระนอน และตำหนักท้าวจตุคามรามเทพ

อ้างอิง
-------

* ข้อมูลทั่วไปเกี่ยวกับวัดพุทไธศวรรย์[*ลิงก์เสีย*]
* วัดพุทไธศวรรย์ ความหมายและรูปแบบของ วัตถุมงคล ฯลฯ[*ลิงก์เสีย*]
* ประวัติวัด ประวัติเจ้าอาวาท และข้อมูลองค์จตุคามรามเทพ ณ วัดพุทไธศวรรย์ อยุธยา เก็บถาวร 2007-08-20 ที่ เวย์แบ็กแมชชีน

แหล่งข้อมูลอื่น
---------------

* แผนที่และภาพถ่ายทางอากาศของ วัดพุทไธศวรรย์
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 14°20′22″N 100°33′35″E﻿ / ﻿14.339444°N 100.559722°E﻿ / 14.339444; 100.559722


วิกิมีเดียคอมมอนส์มีสื่อที่เกี่ยวข้องกับ **วัดพุทไธศวรรย์**

| * ด
* ค
* ก
อุทยานประวัติศาสตร์พระนครศรีอยุธยา |
| --- |
| ในเกาะเมือง | วัดพระศรีสรรเพชญ์ • พระราชวังโบราณ อยุธยา (พระที่นั่งสรรเพชญมหาปราสาท) • วัดมหาธาตุ • วัดราชบูรณะ • วิหารพระมงคลบพิตร • วัดพระราม • พระราชวังจันทรเกษม • วัดสุวรรณดารารามราชวรวิหาร • วัดโลกยสุธาราม • วัดธรรมิกราช • วัดเสนาสนารามราชวรวิหาร • วัดสวนหลวงสบสวรรค์ • กำแพงและป้อมปราการกรุงเก่า | วัดพระศรีสรรเพชญ์ |
| นอกเกาะเมือง | วัดไชยวัฒนาราม • วัดพุทไธศวรรย์ • วัดหน้าพระเมรุ • วัดใหญ่ชัยมงคล • วัดกษัตราธิราชวรวิหาร  • วัดพนัญเชิงวรวิหาร • วัดกุฎีดาว • วัดดุสิดาราม • วัดภูเขาทอง • วัดพระยาแมน • หมู่บ้านโปรตุเกส • หมู่บ้านฮอลันดา • หมู่บ้านญี่ปุ่น • เพนียดคล้องช้าง • โบสถ์นักบุญยอแซฟ |
| ส่วนอื่น ๆ ที่เกี่ยวข้อง | ปราสาทนครหลวง • พระราชวังบางปะอิน • พระนารายณ์ราชนิเวศน์ |